Siret (rijeka)
Siret (rumunjski: Râul Siret, ukrajinski: Сірет ili Серет) je rijeka u 
Ukrajini i Rumunjskoj duga oko 700 km, lijeva pritoka Dunava.

Geografske karakteristike
Siret se formira od više manjih vodotoka u Istočnim Karpatima  na jugozapadu ukrajinske Bukovine. 
Od tamo teče prema jugu , razdvajajući Istočne Karpate od moldavske visoravni. Sve do sela 
Berehomet teče kao planinski brzak, a nizvodno kao tipična nizinska rijeka sa širokom kotlinom, koja je na pojedinim 
dijelovima močvarna. Kod grada Galaţija uvire u Dunav.

Najveće pritoke u Ukrajini su; Mali Siret (61 km), Migova (21 km), Mihidra (32 km) i Kotovec (18 km). A u Rumunjskoj su to; Moldova, Trotuș, Buzău, Bârlad, Bistrița i 
Putna. Na Bistriți je podignuto nekoliko hidroelektrana.

Siret ima sliva velik oko 44952,7 km², prosječni dotok vode na ušću je 185 m3/s.
Dobar dio sliva Sireta (41% od ukupne površine) zauzimaju šume, do visine od 600 metara raste uglavnom hrast, a iznad bukva.

Rijeka nosi značajne količine sedimenata, oko 12 milijuna tona godišnje.
Siret se ledi od decembra do marta, često je plavio, tako su ostale zapamćene poplave; 1911., 1927., 1941., 1947, 1955., 1969., 1970., 1976., 1980., 1995., 1996., 1998., 2001., 2008.

U svom donjem dijelu Siret je i plovan za manje brodove.

Izvori

Vanjske veze 

 Siret River na portalu Encyclopædia Britannica 

Rijeke u Rumuniji
Rijeke u Ukrajini